Olaf Marschall
Olaf Marschall (Torgau, 1966. március 19. –) válogatott német labdarúgó, csatár, edző.

Pályafutása

Klubcsapatban
1972-ben a keletnémet BSG Chemie Torgau csapatában kezdte a labdarúgást, majd 1978-tól az 1. FC Lokomotive Leipzig korosztályos csapataiban folytatta, ahol 1983-ban mutatkozott az első csapatban. Hét idényen át szerepelt a lipcsei együttesben. Tagja volt az 1986-os és 1987-es keletnémet kupa-győztes és 1986–87-es KEK döntős csapatnak. Németország újraegyesítésekor, 1990-ben az osztrák SCN Admira/Wacker együtteséhez szerződött. 1993-ban hazatért és egy szezonon át a Dynamo Dresden labdarúgója volt. 1994 és 2002 között az 1. FC Kaiserslautern csapatában szerepelt és tagja volt az 1997–98-as bajnok- és az 1996-os német kupa-győztes csapatnak. 2002-ben a arab emírségekbeli Al Nasr SC csapatában fejezte be az aktív labdarúgást.

A válogatottban 
Az NDK U21-es válogatottjában 18 alkalommal szerepelt és hét gólt szerzett. 1984 és 1989 között négyszeres keletnémet válogatott volt. 1994 és 1999 között 13 alkalommal szerepelt a német válogatottban és három gólt szerzett. Részt vett az 1998-as franciaországi világbajnokságon.

Edzőként
2005 és 2007 között segédedzőként tevékenykedett korábbi klubjánál, az 1. FC Kaiserslauternnél.

Sikerei, díjai
 1. FC Lokomotive Leipzig
 Keletnémet kupa (FDGB-Pokal)
 győztes: 1986, 1987
 Kupagyőztesek Európa-kupája (KEK)
 döntős: 1986–87
 1. FC Kaiserslautern
 Német bajnokság (Bundesliga)
 bajnok: 1997–98
 Német kupa (DFB-Pokal)
 győztes: 1996

Hivatkozások

Források 
 

 

1966-ban született személyek
Német labdarúgók
Labdarúgócsatárok
Az 1. FC Lokomotive Leipzig labdarúgói
Az Admira Wacker labdarúgói
A Dynamo Dresden labdarúgói
Az 1. FC Kaiserslautern labdarúgói
Az 1998-as világbajnokság labdarúgói
Német labdarúgóedzők
Élő személyek